จักรวรรดิพรีรีอัน

ชื่อทางการ
 การปกครอง
 ฝ่ายบริหาร
 สถานะปกครอง
 จักรพรรดิแห่งมณฑลวิเลฟว์ทัน
 ศูนย์กลาง
 คำขวัญ
 Imperial Confederation of Gossitan  Garrison Province of Kytrow

**จักรวรรดิพรีรีอัน** (พรีรีอัน: Welmeere Aegyth Praerean วีลเมียรร์ แอกิธ แปรรีอัน, Imperial Federative Prerean) หรือ **เครือจักรภพแห่งราชสำนักพรีรีอันอันสูงส่ง** (พรีรีอัน: Welmeere Gyrtseonth Praereanon Klysbodth วีลเมียรร์ กีรธ์ซีอฺอนธ์ แปรรีนอน คลิสบอดธ์, Commonwealth of Exalted Prereanian Crowns) เป็นรัฐที่ตั้งอยู่ตอนเหนือของเทือกเขาห้าราชันย์ มีชายแดนตอนใต้ติดกับสันนิบาตอาคานอล ประกอบด้วย โนวุม เฮสโพเทีย, อาคานอล และดินแดนภาคตะวันออกติดกับราชอาณาจักรนาริค ตอนเหนือมีชายแดนติดกับราชอาณาจักรมันโคเนีย เป็นประเทศมหาอำนาจอันดับสามของโลก และมหาอำนาจอันดับสองของทวีปควินซิลอร์ ปัจจุบันปกครองอยู่ ณ ภายใต้ราชวงศ์เซเอ็มบรอฟ ซึ่งมีอเลมันน์ โลฟว์ลาฟว์ จอมทัพแห่งกองทัพเครือจักรภพ เป็นองค์รัฏฐาธิปัตย์ซึ่งใช้อำนาจของจักรพรรดิ เป็นผู้มีอำนาจสูงสุดปกครอง

## ราชรัฐชาติพันธุ์

ราชรัฐชาติพันธุ์ (Stem duchy) เป็นชื่อเรียกนิยามเขตการปกครองที่แบ่งออกตามชาติพันธุ์ต่าง ๆ ในพรีรีอัน ซึ่งหลังสิ้นสุดยุคขุนศึกในปีสามัญศักราชที่ 2127 ได้ถูกปรับใหม่ให้แบ่งตามกลุ่มผู้พูดภาษาต่าง ๆ มากกว่า 15 ภาษา แต่เดิมระบบนี้ถูกใช้ในช่วงยุคสมัยราว ๆ สามัญศตวรรษที่ 11-14 ซึ่งเป็นช่วงที่จักรวรรดิพรีรีอันที่ 1 ถูกก่อตั้งขึ้นมาหลังจากการรวมอาณาจักรอิสระต่าง ๆ เข้าด้วยกัน โดยแบ่งเขตให้กับเจ้าผู้ครองนครที่มีบทบาทสำคัญ หรือ ผู้ที่ได้รับการยอมรับจากชาติพันธุ์หรือชนเผ่าของตนว่าเป็นผู้นำสูงสุด ต่อมาก็ถูกยกเลิกไปในช่วงยุคขุนศึกครั้งที่ 5 ราว ๆ ปลายสามัญศตวรรษที่ 14 และนำกลับมาใช้ใหม่อีกครั้งโดยการปรับลดอำนาจลง และถูกยกเลิกอีกครั้งในยุคขุนศึกครั้งที่ 6 และ 7 ซึ่งห่างกันเพียง 27 ปี ก่อนจะนำกลับมาใช้อีกในปี 2127 ยุคสมัยของการรวมขุนศึกทั้ง 15 ภายใต้การนำของราชวงศ์เซเอ็มบรอฟ-กาลิตัน ราชวงศ์หลักของกลุ่มสกุลวงศ์เซเอ็มบรอฟ-โลฟว์ลาฟว์

### รายชื่อชาติพันธุ์ราชรัฐ

#### ชั้นราชอาณาจักร

* ราชอาณาจักรวิเลฟว์ทัน
* ราชอาณาจักรกาลิตัน
* ราชอาณาจักรเฮลิซซอส
* ราชอาณาจักรทั้งสองแห่งวิกาฟและเอาฟ์รัด

#### ชั้นราชรัฐเอก

* ราชรัฐเอกแห่งนอร์แลเชียง-เมแวง
* ราชรัฐเอกแห่งเอาฟ์รัด-เบอร์กา
* ราชรัฐเอกแห่งเบียเซิร์กกิค
* ราชรัฐเอกแห่งคราคอวาและเฮลิซ
* สหราชรัฐแห่งเอาฟ์เลบันและกาว์บินา

#### ชั้นอื่น ๆ

* เสรีนครรัฐแห่งเคทุมเบรีย-บริราดา
* สันนิบาตนครรัฐแห่งครีทอฟและปริมณฑล
* มณฑลเบรสติส
* มณฑลเวโฮวินา
* มณฑลวาลกา
* นครครีฟโลดา

## การปกครอง

ภายหลังจากการสถาปนาจักรวรรดิในสามัญศักราชที่ 2127 อำนาจการปกครองสูงสุดของจักรวรรดิได้ถูกแบ่งออกไปเป็นสองส่วน ได้แก่ ส่วนบริหารราชการภายในและเมืองหลวง กับ ส่วนบริหารราชการภายนอกและการต่างประเทศ โดยจักรพรรดิจะมีหน้าที่ในการตัดสินข้อพิพาทการบริหาร ในกรณีที่ทั้งสองส่วนมีความเห็นหรือนโยบายที่ไม่ลงรอยต่อกัน หลังจากปี 2177 หรือ 50 ปีหลังสถาปนาจักรวรรดิ อำนาจฝ่ายบริหารทั้งสองส่วนถูกรวมเข้ามาอยู่ภายใต้การดูแลของ "สำนักงานอภิราชเลขาและราชกิจแผ่นดิน" (Grand Secretariat of Administration and Management Affairs) ซึ่งจะมี อภิราชเลขา (Lord Grand Chancellor) เป็นหัวหน้าสำนักงาน

หลังจากการรัฐประหารของสกุล "โลฟว์ลาฟว์" สมาชิกอันดับหนึ่งของกลุ่มสกุลวงศ์เซเอ็มบรอฟ-โลฟว์ลาฟว์ ในปี 2204 ตำแหน่งอภิราชเลขาได้ถูกแยกออกเป็นสองตำแหน่งคือ

* ข้าหลวงผู้แทนจักรพรรดิ (Imperial Commissioner)
* ผู้อารักขานครหลวงจักรวรรดิ (Defender of Imperial Capital)

โดยเป็นการนำระบบบริหารราชการคู่ขนานช่วงสถาปนาจักรวรรดิใหม่กลับมาใช้ใหม่ แต่ตำแหน่งทั้งสองจะถูกแต่งตั้งโดยผู้นำสกุลโลฟว์ลาฟว์ ในขณะที่ตำแหน่งจักรพรรดิจะมีฐานะเพียงแค่รับรองนโยบายจากสกุลโลฟว์ลาฟว์ และเป็นสัญลักษณ์แห่งจักรวรรดิและศาสนจักรกลางแห่งซุมมาร์ ฝ่ายปกครองศาสนาของจักรวรรดิพรีรีอัน โดยปัจจุบันผู้ดำรงตำแหน่งทั้งสองคือ อเลมันน์ โลฟว์ลาฟว์ จอมทัพแห่งจักรวรรดิ (Generalissimo of Empire) บุตรชายคนรองอันดับหนึ่งของผู้นำสกุลโลฟว์ลาฟว์คนปัจจุบัน เป็นผู้ถืออำนาจสูงสุด โดยอเลมันน์ โลฟว์ลาฟว์ ได้จัดตั้งกลุ่มผู้ภักดีกอสซิทันขึ้น (Gossitanian Loyalists League) ซึ่งเป็นกลุ่มก้อนการเมืองขนาดใหญ่และเป็นกลุ่มอำนาจหลังของจักรวรรดิ เพื่อใช้ในการรักษาอำนาจของโลฟว์ลาฟว์ในราชสำนัก